బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
జగన్ గెలుపును జీర్ణించుకోలేకపోతున్నారా..? సినీ ప్రముఖులకు పృథ్వీ సూటి ప్రశ్న!
తెలుగు సినీ పరిశ్రమలో ఎవ్వరికీ జగన్ సీఎం కావడం ఇష్టంలేదని అనిపిస్తోందని పృథ్వీ అన్నారు. జగన్ సీఎం అయ్యాక కనీసం అభినందనలు చెప్పకపోతే ఆయన సీఎం కావడం వీళ్లకు ఇష్టంలేదనే అనిపిస్తుందని అభిప్రాయపడ్డారు.
Samayam Telugu | Updated:
May 28, 2019, 06:00PM IST
జగన్ గెలుపును జీర్ణించుకోలేకపోతున్నారా..? సినీ ప్రముఖులకు పృథ్వీ సూటి ప్రశ్న!
సినీ పరిశ్రమ నుంచి వైసీపీ విజయం కోసం, వైఎస్ జగన్‌మోహన్ రెడ్డి గెలుపు కోసం పనిచేసిన నటుల్లో కమెడియన్ పృథ్వీ ఒకరు. ప్రచార సమయంలోనే ప్రత్యర్థులపై ఘాటు వ్యాఖ్యలు చేస్తూ వార్తల్లో నిలిచారు. తాజాగా ఇండస్ట్రీకి చెందిన పెద్దలపై పృథ్వీ విరుచుకుపడ్డారు. జగన్ గెలుపును జీర్ణించుకోలేకపోతున్నారా అంటూ నిప్పులు చెరిగారు. పరిశ్రమలోని బడా నిర్మాతల దగ్గర నుంచి రచయితలు, దర్శకులు, హీరోలు ఇలా అందరినీ ప్రశ్నిస్తూ వాట్సాప్ స్టేటస్ పెట్టారు. ఈ స్టేటస్‌పై ఓ ప్రముఖ టీవీ ఛానెల్‌లో పృథ్వీతో ఇంటర్వ్యూ నిర్వహించారు. ఈ ఇంటర్వ్యూలో పలు ఆసక్తికర వ్యాఖ్యలు చేశారు పృథ్వీ.
Visit Site
Recommended byColombia
తెలుగు సినీ పరిశ్రమలో ఎవ్వరికీ జగన్ సీఎం కావడం ఇష్టంలేదని అనిపిస్తోందని పృథ్వీ అన్నారు. జగన్ సీఎం అయ్యాక కనీసం అభినందనలు చెప్పకపోతే ఆయన సీఎం కావడం వీళ్లకు ఇష్టంలేదనే అనిపిస్తుందని అభిప్రాయపడ్డారు. ఎవరు సీఎం అయినా చలనచిత్ర పరిశ్రమ అభివృద్ధి గురించి ఆలోచించాలని, సమస్యల గురించి మాట్లాడాలని అన్నారు. ఇదే చంద్రబాబు నాయుడు గెలిస్తే మార్నింగ్ ఫ్లైట్‌లో వెళ్లి అభినందనలు తెలిపి ఈవినింగ్ ఫ్లైట్‌లో హైదరాబాద్ వచ్చేవారని, అలాంటి వాళ్లు ఇప్పుడు ఎందుకు కనీసం మాట్లాడటంలేదని ప్రశ్నించారు.
చంద్రబాబు నాయుడు గెలిచినప్పుడు ‘మగధీర నీ లాంటి వాడు లేడు’, ‘చరిత్రలో ఇటువంటి నాయకుడు లేడు’ అని చెప్పిన దిగ్గజాలు ఈరోజున ఒక్క అభినందన ఎందుకు చెప్పడంలేదని పృథ్వీ ప్రశ్నించారు. వారి అభినందనలను జగన్‌‌మోహన్‌ రెడ్డి ఏమీ కోరుకోవడంలేదని, ఇండస్ట్రీలో ఉన్నాం కాబట్టి తాము కోరుకుంటున్నామని చెప్పారు. మోహన్‌బాబు ఈ విషయాన్ని ముందుకు తీసుకెళ్లి మాట్లాడాల్సిందిగా తాను కోరుతున్నానని అన్నారు.
‘తెలుగు సినీ అనుకూల పెద్దలారా.. ఏది జరగకూడదనుకున్నారో అదే జరిగిందా? నోట మాట పెగలడంలేదా? రికార్డ్ మెజారిటీతో గెలిచిన జగన్‌ను అభినందించడానికి పరుచూరి బ్రదర్స్ స్క్రిప్ట్ రాయలేకపోతున్నారా? బొడ్డు మీద బొప్పాయిలు కొట్టి వయసొడిగిన వయసులో భక్తి మార్గంలో ఎస్‌వీబీసీ భక్తిని పట్టిన దర్శకేంద్రుడి కళాత్మక దృష్టికి ఇంకా జగన్ గెలుపు కనబడలేదా? దగ్గుబాటి సురేష్ ఈ గెలుపును ఇంకా గుర్తించలేదా? నల్ల బ్యాడ్జీలను పెట్టుకోవడాన్ని మహా ఉద్యమంగా భావించి పొద్దున్న విమానంలో విజయవాడ వెళ్లి మధ్యహ్నానికి హైదారాబాద్‌కు వచ్చిన వారికి ఈ విజయం కపడలేదా? నిర్మాతలకే నిర్మాత నిర్మాతల తాతలకు తాత అయిన అల్లు అరవింద్‌కు ఇంకా జగన్ గెలుపు వార్త ఎవరూ చెప్పినట్టు లేరు’ ఇలా ఘాటుగా పృథ్వీ వాట్సాప్ స్టాటస్ పెట్టారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.